ananddey/assamese-wiki-corpus huggingface dataset:
ৰাষ্ট্ৰীয় ভেষজবিজ্ঞান শিক্ষা আৰু গৱেষণা প্ৰতিষ্ঠান, গুৱাহাটী

ৰাষ্ট্ৰীয় ভেষজবিজ্ঞান শিক্ষা আৰু গৱেষণা প্ৰতিষ্ঠান, গুৱাহাটী (:en: National Institute of Pharmaceutical Education and Research, Guwahati বা NIPER-Guwahati বা NIPER-G) ভাৰত চৰকাৰৰ ৰসায়নিক আৰু সাৰ মন্ত্ৰণালয়ে ২০০৮ চনত প্ৰতিষ্ঠা কৰা আন সাত খন বিদ্যালয়ৰ অন্যতম ভাৰতীয় ৰাজহুৱা ভেষজবিজ্ঞান গৱেষণা প্ৰতিষ্ঠান। প্ৰতিষ্ঠানখনে ভেষজবিজ্ঞানত স্নাতকোত্তৰ আৰু ডক্টৰেট পৰ্যায়ৰ ডিগ্ৰী প্ৰদান কৰে। ৰাষ্ট্ৰীয় গুৰুত্বপূৰ্ণ প্ৰতিষ্ঠান হিচাপে মানৱ সম্পদ উন্নয়নত প্ৰতিষ্ঠানখনে ভাৰতীয় ভেষজবিজ্ঞান উদ্যোগত এক গুৰুত্বপূৰ্ণ ভূমিকা পালন কৰিছে। ভাৰতৰ বিজ্ঞান বিষয়ক বিভিন্ন উদ্যোগৰ লগতে প্ৰচুৰ সম্ভাৱনাময় ঔষধ প্ৰস্তুতকৰণৰ ক্ষেত্ৰ খনত ই প্ৰত্যক্ষ ভাৱে জড়িত হৈ আছে।

ইতিহাস

২০০৮ চনৰ ছেপ্টেম্বৰ মাহত ৰাষ্ট্ৰীয় ভেষজবিজ্ঞান শিক্ষা আৰু গৱেষণা প্ৰতিষ্ঠান, গুৱাহাটী আৰম্ভ হৈছিল। কেন্দ্ৰীয় সাৰ আৰু ৰসায়ন মন্ত্ৰী ৰাম বিলাস পাচোৱানে ২০০৮ চনৰ ১৬ ছেপ্টেম্বৰ তাৰিখে প্ৰতিষ্ঠানখন উদ্বোধন কৰিছিল। ইয়াৰ অস্থায়ী চৌহদ গুৱাহাটীৰ ভাঙাগড়ত অৱস্থিত গুৱাহাটী চিকিৎসা মহাবিদ্যালয়ৰ প্ৰাংগণত আছিল। ২০১৫ চনৰ ৩০ মে' তাৰিখে কেন্দ্ৰীয় সাৰ আৰু ৰসায়ন মন্ত্ৰী অনন্ত কুমাৰে অসমৰ মুখ্যমন্ত্ৰী তৰুণ গগৈ আৰু যুৱ পৰিক্ৰমা বিভাগৰ কেন্দ্ৰীয় ৰাজ্যমন্ত্ৰী সৰ্বানন্দ সোণোৱালৰ উপস্থিতিত প্ৰতিষ্ঠান খনৰ স্থায়ী প্ৰাংগণৰ আধাৰশিলা কামৰূপ জিলাৰ চাংচাৰিত স্থাপন কৰে।

শিক্ষা

প্ৰতিষ্ঠানখনে চাৰিটা বিভাগত দুবছৰীয়া স্নাতকোত্তৰ পাঠ্যক্ৰমত এমএচ(ফাৰ্ম.) প্ৰদান কৰে। ইয়াৰ লগতে ই পিএইছডি ডিগ্ৰীয়ো প্ৰদান কৰে।

বিভাগসমূহ

ভেষজবিজ্ঞান আৰু বিষবিজ্ঞান (Pharmacology and Toxicology
Biotechnology)
ফাৰ্মাচী অনুশীলন (Pharmacy Prctice)
ঔষধ বিজ্ঞান (Pharmaceutics)
ঔষধীয় বিশ্লেষণ (Pharmaceutical Analysis)

নামভৰ্তি

ৰাষ্ট্ৰীয় ভেষজবিজ্ঞান শিক্ষা আৰু গৱেষণা প্ৰতিষ্ঠানসমূহত নামভৰ্তি গ্ৰেজুয়েট ফাৰ্মাচী এপ্তিটিউড টেষ্ট পৰীক্ষাৰ দ্বাৰা হয়। এই পৰীক্ষাৰ পিছত শিক্ষাৰ্থী সকলক নাইপাৰ সকলে অনুষ্ঠিত কৰা সংযুক্ত প্ৰৱেশ পৰীক্ষাৰ দ্বাৰা বাচনি কৰা হয়।

তথ্য উৎস

শ্ৰেণী:অসমৰ গৱেষণা প্ৰতিষ্ঠানসমূহ
লুহু ভাষা

লুহু ভাষা পূৱ ইণ্ডোনেছিয়াৰ চেৰাম দ্বীপৰ পশ্চিম অংশত প্ৰচলিত এক বিলুপ্ত অষ্ট্ৰনেছিয়ান ভাষা। চেৰামৰ পশ্চিম মূৰৰ হোয়ামোয়াল উপদ্বীপৰ লুহু গাঁৱত আৰু চেৰাম দ্বীপৰ পশ্চিম প্ৰান্তৰ ব'আনো আৰু কেলাং দ্বীপত এই কথা কোৱা হৈছিল।

উত্তৰতম উপভাষা পিৰু ঔপনিৱেশিক জনসংখ্যাহীনতাৰ জৰিয়তে ভাষাৰ বাকী অংশৰ পৰা পৃথক হৈ পৰিছিল আৰু ই মৃত্যুমুখত পৰাৰ লগে লগে চুবুৰীয়া ভাষাৰ দ্বাৰা প্ৰভাৱিত হৈছিল। ১৯৮৯ চনত আনুমানিক ৩,৫০০জন স্থানীয় ভাষী আছিল যদিও ২০২৪ চনলৈকে এই ভাষা বিলুপ্ত হৈ গৈছিল।

তথ্য সূত্ৰ

শ্ৰেণী:ভাষা
শ্ৰেণী:বিলুপ্ত ভাষা
দ্য জিন : এন ইণ্টিমেট হিষ্ট্ৰী (গ্ৰন্থ)

দ্য জিন : এন ইণ্টিমেট হিষ্ট্ৰী ভাৰতত জন্মগ্ৰহণ কৰা আমেৰিকান চিকিৎসক আৰু কৰ্কট ৰোগ বিশেষজ্ঞ সিদ্ধাৰ্থ মুখাৰ্জীৰ দ্বাৰা লিখিত এখন গ্ৰন্থ ৷ গ্ৰন্থখন ২০১৬ চনৰ ১৭ মে'ত স্ক্ৰিবনাৰে প্ৰকাশ কৰে।গ্ৰন্থখনত এৰিষ্টটলৰ পৰা আৰম্ভ কৰি ক্ৰিক, ৱাটছন আৰু ফ্ৰেংকলিনলৈকে আৰু তাৰ পিছত মানৱ জিনৰ ৰেখাচিত্ৰ অংকন কৰা একবিংশ শতিকাৰ বিজ্ঞানীসকলৰ ইতিহাসৰ বিষয়ে লেখা হৈছে। গ্ৰন্থখনত মানুহৰ মংগল আৰু বৈশিষ্ট্য নিৰ্ণয় কৰাত জিনীয় বিজ্ঞানৰ শক্তিৰ বিষয়ে আলোচনা কৰা হৈছে। ইয়াত মানসিক ৰোগকে ধৰি সিদ্ধাৰ্থ মুখাৰ্জীৰ পৰিয়ালৰ ব্যক্তিগত জিনীয় ইতিহাসৰ বিষয়ে গভীৰভাৱে আলোচনা কৰা হৈছে। কিন্তু জিনীয় প্ৰৱণতাই ব্যক্তি বা তেওঁলোকৰ ভাগ্যৰ সংজ্ঞা নিৰূপণ কৰিবলৈ নিদিয়াৰ দিশতো ই এক সতৰ্কবাণী প্ৰকাশিত কৰিছে, যি মানসিকতাই ইতিহাসত ইউজেনিক্সৰ উত্থানৰ সূচনা কৰিছিল বুলি লেখকে কয়।

বঁটা আৰু সন্মান

২০১৬: ৰয়েল ছ’চাইটি প্ৰাইজ ফৰ চাইন্স বুকছৰ চৰ্টলিষ্ট,
২০১৬: নন-ফিকচন লংলিষ্টৰ বাবে বেইলী গিফৰ্ড বঁটা,
২০১৬: ৱাশ্বিংটন পোষ্টৰ ২০১৬ চনৰ ১০ খন শ্ৰেষ্ঠ কিতাপ,
২০১৬: বিজ্ঞান আৰু প্ৰযুক্তিৰ বাবে গুডৰিডছ চয়ছ এৱাৰ্ডৰ মনোনীত,
২০১৭: ৱেলকাম বুক প্ৰাইজৰ চৰ্টলিষ্ট,
২০১৭: পেন/ই.অ. সাহিত্য বিজ্ঞানৰ বাবে উইলছন বঁটা ৰাইটিং লংলিষ্টৰ বাবে মনোনীত,
২০১৭: বিজ্ঞানত ফাই বিটা কাপ্পা ছ’চাইটিৰ গ্ৰন্থ বঁটা৷

সমালোচনা

দ্য চানডে টাইমছৰ ব্ৰাইয়ান এপলয়াৰ্ডে গ্ৰন্থখনক "নাটকীয় আৰু নিখুঁত... আটাইতকৈ আমূল, বিতৰ্কিত আৰু উপশিৰোনামাৰ পৰা ধাৰ ল'লে আমাৰ সময়ৰ অন্তৰংগ বিজ্ঞান বুলি নিশ্চিত যেন লগা ৰোমাঞ্চকৰ আৰু ব্যাপক বিৱৰণী। তেওঁ এজন স্বাভাৱিক গল্পকাৰ।"

এণ্ড্ৰু ছলমনে ৱাশ্বিংটন পোষ্টত লিখিছে: "স্থাপত্যৰ নিখুঁত আৰু ৰসাল আখ্যানৰ সংযোগ ৷ বিৰোধাভাষ যুক্ত বিৱৰণ, অস্থিৰতা আৰু বিদ্ৰুপ সকলোৰে প্ৰতি সমদৃষ্টি ৷ ৰাসায়নিক বিমূৰ্ততাত প্ৰোথিত আৱেগিক সত্যবোৰ বিচাৰি উলিওৱাৰ প্ৰভাৱেৰে মুখাৰ্জীয়ে আপোনাক সমৃদ্ধ কৰে।"

তথ্যসূত্ৰ

শ্ৰেণী:অ-কাহিনীমূলক গ্ৰন্থ
শ্ৰেণী:গ্ৰন্থ
শ্বাহ পৰান

শ্বাহ পৰান (, ৰোমানীকৃত:Shah Poran) আছিল চতুৰ্দশ শতিকাৰ চিলেট অঞ্চলৰ এজন ছুফী সন্ত। তেওঁ ১৩০৩ চনত মোমায়েক শ্বাহ জালালৰ নেতৃত্বত ছিলেট বিজয়ৰ চূড়ান্ত যুদ্ধত অংশ লয়।

জীৱনী

শ্বাহ পৰানৰ জন্মৰ নাম অজ্ঞাত যদিও তেওঁৰ নাম ফাৰহান বুলি ধাৰণা কৰা হৈছে। অৱশ্যে এই নাম পিছলৈ পৰানলৈ ৰূপান্তৰিত হৈ পৰে। পৰানৰ অৰ্থ হৈছে "আত্মা।" বাংলা ভাষাত পৰানক মৰমৰ শব্দ হিচাপে ব্যৱহাৰ কৰা হয়। আন কিছুমান সূত্ৰত প্ৰকাশ কৰা হৈছে যে, শ্বাহ পৰান হৈছে শ্বাহ পীৰাণৰ ৰূপান্তৰ। শ্বাহ পীৰাণৰ অৰ্থ হৈছে "পীৰৰ ৰজা।"

শ্বাহ পৰানৰ জন্ম হৈছিল ত্ৰয়োদশ শতিকাত য়েমেনৰ হাধৰামৌতত। তেওঁৰ পিতৃৰ নাম আছিল মহম্মদ। পৰান ১১ বছৰীয়া হোৱাৰ বয়সত পিতৃয়ে মৃত্যুবৰণ কৰে। পৰানে দাদা চৈয়দ আহমদ কবীৰ ছুহৰাৱাৰ্ডীৰ অধীনত আৰু পিছলৈ নেছাপুৰৰ দাৰভিছ আমিনৰ ওচৰত অধ্যয়ন কৰিছিল। ইছলাম ধৰ্মৰ প্ৰচাৰৰ বাবে তেওঁ ভাৰত উপ-মহাদেশৰ মাজেৰে কৰা অভিযানত তেওঁ মোমায়েক শ্বাহ জালালৰ লগত যোৱাৰ সিদ্ধান্ত লয়।১৩০৩ চনত শ্বাহ জালালৰ নেতৃত্বত ৰাজা গৌৰ গোবিন্দৰ বিৰুদ্ধে ছিলেট বিজয়ৰ চূড়ান্ত যুদ্ধ হয়। সেইখন যুদ্ধত পৰানে অংশ লয়।

কিছুসময়ৰ পাছত পৰানে দিল্লীৰ নিজামুদ্দিন আউলিয়াৰ পৰা উপহাৰ হিচাপে পোৱা জালালি পাৰ এটা খাই পেলোৱা বুলি কোৱা হৈছিল। ফলত পৰানক চিলেট চহৰৰ পৰা বহিষ্কাৰ কৰা হয়।তেওঁ আধুনিক কালৰ খাদিম নগৰ, দক্ষিণগড়ত এটা পাহাৰৰ ওপৰত এখন খানকাহ স্থাপন কৰিছিল। এই খানকাহটো শ্বাহ পৰানৰ পাহাৰ নামেৰে পৰিচিত হয়।

মৃত্যু আৰু উত্তৰাধিকাৰ

কোনো বংশধৰ নোহোৱাকৈয়ে পৰানৰ মৃত্যু হয়। তেওঁ অবিবাহিত আছিল। তেওঁক খানকাহৰ ওচৰত সমাধিস্থ কৰা হয়। খানকাহৰ কাষতে এটা মছজিদ, ঈদগাহ, লংগৰখানাৰ লগতে এক মহিলা নামাজ-স্থলী আৰু পুখুৰী নিৰ্মাণ কৰা হৈছিল। যুগ যুগ ধৰি বৃহৎ সংখ্যক ভক্ত তেওঁৰ সমাধিস্থললৈ আহিছে, যিটো প্ৰথা বৰ্তমানলৈকে চলি আছে। ৰবি-উল-আৱালৰ ৪, ৫ আৰু ৬ তাৰিখে শ্বাহ পৰানৰ উৰছ অনুষ্ঠিত হয়।

চুৰ্মা নদীৰ ওপৰত এখন দলং, যাত্ৰীবাহী ফেৰী, আৰু শ্বাহজালাল বিজ্ঞান আৰু প্ৰযুক্তি বিশ্ববিদ্যালয়ৰ এটা আৱাসগৃহ নিৰ্মাণ কৰা হৈছে। আৰু এই সকলোৰে নামকৰণ শ্বাহ পৰানৰ নামেৰে ৰখা হৈছে।

আধ্যাত্মিক বংশাৱলী

শ্বাহ পৰণৰ আধ্যাত্মিক বংশাৱলী এনেধৰণৰ:

মহম্মদ
আলী
হাছান আল বাছৰী
হাবিব আল আজামী
মাৰুফ কাৰ্খী
ছাৰী আল-ছাকাতি
খোৱাজা মুমছাদ উলুউ আল দীনাৱাৰী
শ্বেইখ আহমদ আছৱাদ দিননুৰি
শ্বেইখ আবু মহম্মদ আমৱিয়া
শ্বেইখ আজি উদ্দিন ছুহৰাৱাৰ্ডি
শ্বেইখ আবু নাজিব জিয়াউদ্দিন
শ্বেইখ হিছাব আল-দিন
শ্বেইখ মাখদুম
বাহাউদ্দিন জাকাৰিয়া
জালালুদ্দিন সুৰখ-পোছ বুখাৰী
শ্বেইখ আহমদ কবীৰ ছুহৰাৱাৰ্ডি
শ্বেইখ জালাল
শ্বাহ পৰান

তথ্যসূত্ৰ

শ্ৰেণী:মৃত ব্যক্তি
শ্ৰেণী:বাংলাদেশৰ ব্যক্তি
শ্ৰেণী:মুছলমান সন্ত
নলিনী কৃষণ

নলিনী কৃষণ (জন্ম: ৩০ আগষ্ট) এগৰাকী অষ্ট্ৰেলিয়ান-ফিজিয়ান অভিনেত্ৰী, যিয়ে ষ্টাৰ ৱাৰ্ছ: এপিছড ২ – এটেক অৱ দ্য ক্ল'নছত বেৰিছ অফিৰ চৰিত্ৰত অভিনয় কৰি বেছিকৈ পৰিচিত হৈছে। নলিনী কৃষাণ হ'ল অষ্ট্ৰেলিয়াত ডাঙৰ-দীঘল হোৱা এগৰাকী ভাৰত-ফিজিয়ান ব্যক্তি৷

কেৰিয়াৰৰ আৰম্ভণি

বৰ্তমান অষ্ট্ৰেলিয়াত নলিনী কৃষনে ২০১৪ চনৰ এপ্ৰিল মাহৰ পৰা আমেৰিকা, যুক্তৰাজ্য আৰু অষ্ট্ৰেলিয়াত দিব্য টিভি আৰু c31 ইণ্ডিয়ান কেবল টিভি নেটৱৰ্কত প্ৰচাৰিত বলীউড ফেক্টৰ নামৰ ৰিয়েলিটি টিভি ধাৰাবাহিকখনৰ চিত্ৰগ্ৰহণ কৰি আছে।

কৃষণ এগৰাকী অষ্ট্ৰেলিয়ান অভিনেত্ৰী যিয়ে চুইফট শ্বিফ্টৰ কুৰিয়ৰ লাভ পিজ্জা নামৰ টিভি বিজ্ঞাপনৰ এক শৃংখলত ভূমিকা লৈছে আৰু প্ৰেম আগান আৰু চোল্ডাৰৰ দৰে কিছুমান বলীউডৰ ছবিত অভিনয় কৰিছে।

কৃষণে বিগত ১৮ বছৰ ধৰি অভিনয় আৰু মডেলিং কৰি আহিছে। প্ৰাক্তন মিছ ফিজি ইণ্ডিয়ান ছান বিজয়ী আৰু লগতে বহু ভাৰতীয় সম্প্ৰদায়ৰ অনুষ্ঠানৰ জৰিয়তে কেটৱক শোভা বঢ়াইছে। ষ্টাৰ ৱাৰ্ছৰ দ্বিতীয়টো খণ্ডত জেডি বেৰিছ অফিৰ চৰিত্ৰত অভিনয় কৰা আটাইতকৈ উল্লেখযোগ্য ভূমিকাৰ পৰা নালিনীয়ে আমেৰিকা, কানাডা, ইউৰোপ, জাপান, নিউজিলেণ্ড, আৰু অষ্ট্ৰেলিয়াত ভ্ৰমণ কৰিছে আৰু বহু অনুৰাগীক লগ পাইছে।

কৃষণৰ বায়'ত মুখ্য চৰিত্ৰ যেনে চুটি ছবি নইজৰ মুখ্য চৰিত্ৰ, লাভ ইউ কৃষ্ণত অতিথি অভিনেতাৰ চৰিত্ৰ, চিনেমা হলত ওলোৱা বৈশিষ্ট্যপূৰ্ণ ছবি ২০১৪ আৰু তাৰ আগতে তেওঁ থিয়েটাৰ নাটক কাৰী ফৰ লাঞ্চত মুখ্য চৰিত্ৰত অভিনয় কৰিছিল। শেহতীয়াকৈ তেওঁৰ অভিষেক ঘটিছে ৰিয়েলিটি টিভি ধাৰাবাহিক বলীউড ফেক্টৰ, য'ত তেওঁ পাঁচগৰাকী চূড়ান্ত প্ৰতিযোগীৰ ভিতৰত অন্যতম। ২০১৪ চনত আমেৰিকা, ব্ৰিটেইন, আৰু অষ্ট্ৰেলিয়াৰ ভাৰতীয় কেবল নেটৱৰ্কত প্ৰচাৰিত।

ষ্টাৰ ৱাৰ্ছত অভিনয় কৰাৰ পিছত কৃষণ আমেৰিকালৈ গুচি যায়, য'ত তেওঁ লছ এঞ্জেলছত থাকে।

২০১৭ চনৰ ২ জুনত নলিনী কৃষণক কেৰিবিয়ানৰ দ্য গেলেক্টিক একাডেমী টেটুইনৰ সৰ্ববৃহৎ কেম্পাছৰ সন্মানীয় সদস্য হিচাপে নিযুক্তি দিয়া হৈছিল। গেলেক্টিক একাডেমী হৈছে বিশ্বজুৰি ৩০ টাতকৈও অধিক কেম্পাছৰ এটা বিশ্বব্যাপী সংস্থা৷ সেইদিনা প’ৰ্ট’ ৰিকো দ্বীপৰ শিক্ষাবিদসকলৰ এখন বৃহৎ সভাত তেওঁ প্ৰায় ১৫০ জন স্নাতক পদৱানৰ লগতে পৰিয়ালৰ সদস্যৰ সৈতে কথা পাতিছিল।

ফিল্ম'গ্ৰাফী

চলচিত্ৰ

বৰ্ষ শিৰোনাম ভূমিকা টোকা
১৯৯৮ ছোল্ডিয়াৰ অজ্ঞাত
১৯৯৮ প্ৰেম আগগান পূজা ক্ৰেডিটবিহীন
১৯৯৯ হোলি স্মোক! দৰিদ্ৰ ছোৱালী / ভয়েছভাৰ্ক ক্ৰেডিটবিহীন
২০০২ ষ্টাৰ ৱাৰ্ছ: এপিছ'ড ২ – এটেক অৱ দ্য ক্ল'নছ বাৰিছ অফি ক্ৰেডিটবিহীন
২০০৭ দ্য বেনভেনুতি ফেমিলি মিছেছ ৰাহাবী টেলিভিছন ছবি
২০১২ প’জি বলিউড নৃত্যশিল্পী ছোট ছবি
২০১৪ লভ ইউ কৃষ্ণ বিশাখা
২০১৫ ৱান লেছ গড এম্বুলেন্স কৰ্মচাৰী
২০১৭ ব্লাড সাক্কা জ’নছ নাৰ্চ এলভিৰা

টেলিভিছন

বৰ্ষ শিৰোনাম ভূমিকা টোকা
২০০০ পিজ্জা এলিভেটৰ গাৰ্ল এপিছড: "লাভ পিজ্জা"

বাহ্যিক সংযোগ

Starnow profile
Nalini Krishan on Instagram

তথ্যসূত্ৰ

শ্ৰেণী:ভাৰতীয় মূলৰ ব্যক্তি
শ্ৰেণী:অভিনেত্ৰী
শ্ৰেণী:ফিজিয়ান চলচ্চিত্ৰৰ অভিনেত্ৰী
দাদা চাহেব ফাল্কে

ধুন্দিৰাজ গোবিন্দ ফাল্কে (১৮৭০ চনৰ ৩০ এপ্ৰিল – ১৯৪৪ চনৰ ১৬ ফেব্ৰুৱাৰী),যাক দাদাচাহেব ফাল্কে বুলি জনা যায়; ভাৰতীয় চিনেমাৰ পিতৃ হিচাপে পৰিচিত এজন ভাৰতীয় নাট-কথাছবি প্ৰযোজক-পৰিচালক-চিত্ৰনাট্যকাৰ। যাদু, নাট্য আৰু চিত্ৰকলাৰ প্ৰতি তেওঁৰ গভীৰ আগ্ৰহ তেওঁৰ ছবিসমূহত যথেষ্ট পৰিমাণে প্ৰতিফলিত হৈছে। ১৯১৩ চনত তেওঁ ভাৰতৰ প্ৰথম পূৰ্ণদৈৰ্ঘ্যৰ ছবি ৰাজা হৰিশচন্দ্ৰ কৰিছিল। ১৯ বছৰীয়া জীৱনকালত ১৯৩৭ চনলৈকে তেওঁ ৯৫খন চিনেমা আৰু ২৬খন চুটি ছবি নিৰ্মাণ কৰি গৈছে। ভাৰত চৰকাৰে ভাৰতীয় চিনেমালৈ জীৱনজোৰা অৱদানৰ বাবে তেওঁৰ নামত ১৯৬৯ চনত দাদাছাহেব ফালকে বঁটা প্ৰৱৰ্তন কৰি সন্মান জনাইছে, যিটো ভাৰতীয় চিনেমাৰ অন্যতম সন্মানীয় বঁটা হিচাপে দেশৰ ভিতৰতে প্ৰদান কৰা সৰ্বোচ্চ চৰকাৰী স্বীকৃতি হিচাপে গণ্য কৰা হয়। ভাৰতীয় ডাক বিভাগেও ১৯৭১ চনত তেওঁৰ সন্মানত এটা স্মৃতিচাৰণ ডাক টিকট জাৰি কৰিছিল।

উদ্ধৃতি

পুতাই, বিষ কিনিবলৈও মোৰ হাতত টকা নাই। অনুগ্ৰহ কৰি সহায় কৰা –
১৯৩০ চনৰ শেষৰ ফালে পুত্ৰ ভলচন্দ্ৰলৈ লিখা এখন চিঠিৰ পৰা উদ্ধৃত...
মই মোৰ দেশত ছবি নিৰ্মাণ কৰি থাকিব লাগিব যাতে ঘৰতে ই উদ্যোগ হিচাপে প্ৰতিষ্ঠা হয়।
লণ্ডনলৈ গৈ তেওঁ চিনেমা নিৰ্মাণ কৰিবলৈ অস্বীকাৰ কৰাৰ সময়ত।
লাইফ অৱ ক্ৰাইষ্ট ছবিখন মোৰ চকুৰ সম্মুখেৰে বাগৰি পাৰ হৈ যোৱাৰ সময়ত মই মানসিকভাৱে আমাৰ দেৱতাসকলক কল্পনা কৰি আছিলোঁ, শ্ৰীকৃষ্ণ, শ্ৰীৰামচন্দ্ৰ, তেওঁলোকৰ গকুল আৰু অযোধ্যা.. মোক এটা অদ্ভুত মন্ত্ৰই আকৰ্ষণ কৰিছিল। আন এখন টিকট কিনি আকৌ চিনেমাখন চালোঁ। এইবাৰ পৰ্দাত মোৰ কল্পনাশক্তি গঠন হোৱা যেন অনুভৱ হ’ল। সঁচাকৈয়ে এনেকুৱা হ’ব পাৰেনে? আমি ভাৰতৰ পুত্ৰসকলে, কেতিয়াবা পৰ্দাত ভাৰতীয় ছবি চাব পাৰিমনে? এই মানসিক যন্ত্ৰণাত গোটেই ৰাতিটো পাৰ হৈ গ’ল।
১৯১০ চনত লাইফ অৱ ক্ৰাইষ্ট ছবিখন চোৱাৰ পিছত গন্তী, তেজস্বনী (৫ মাৰ্চ ২০১৩)ত দিয়া উদ্ধৃতি।

এই সময়ছোৱাত মই অহৰহ মই দেখা প্ৰতিখন ছবিৰ বিশ্লেষণত ব্যস্ত আছিলোঁ আৰু ইয়াত সেইবোৰ বনাব পাৰিম নেকি সেই বিষয়ে বিবেচনা কৰিছিলোঁ। বৃত্তিটোৰ উপযোগিতা আৰু উদ্যোগ হিচাপে ইয়াৰ গুৰুত্বৰ ওপৰত কোনো সন্দেহ নাছিল...এইটো আছিল স্বদেশী আন্দোলনৰ সময় আৰু বিষয়টোৰ ওপৰত প্ৰচুৰ কথা-বতৰা আৰু বক্তৃতা দিয়া হৈছিল। মোৰ বাবে ব্যক্তিগতভাৱে ইয়াৰ ফলত মোৰ আৰামদায়ক চৰকাৰী চাকৰিৰ পৰা পদত্যাগ কৰি স্বতন্ত্ৰ পেছাত নামিলোঁ। এই সুযোগতে স্বদেশী আন্দোলনৰ বন্ধু-বান্ধৱী আৰু নেতাসকলক মোৰ ধাৰণাবোৰ বুজাই দিলোঁ ১৫ বছৰ ধৰি মোৰ লগত চিনাকি মানুহেও মোৰ ধাৰণাবোৰ অবাস্তৱ বুলি বিবেচনা কৰিছিল
যিসকল অসৎ কাৰ্য্যৰ প্ৰতি আকৰ্ষিত, তেওঁলোকক বিপথে পৰিচালিত কৰিবলৈ চিনেমা বা থিয়েটাৰৰ প্ৰয়োজন নাই। আন অসংখ্য কাৰক আছে যিয়ে অনৈতিকতাৰ সূচনা কৰে।

উৎস

শ্ৰেণী:চলচ্চিত্ৰ পৰিচালক
শ্ৰেণী:নাট্য পৰিচালক
শ্ৰেণী:নাট্যকাৰ
শ্ৰেণী:মৃত ব্যক্তি
বিবেক তীৰ্থ

বিবেক তীৰ্থ (ইংৰাজী: Vivek Pilgrimage) বা ৰামকৃষ্ণ মিছন বিবেকানন্দ চেণ্টাৰ ফৰ হিউমেন এক্সেলেন্স এণ্ড ছ’চিয়েল চাইন্সেছ হৈছে ভাৰতৰ পশ্চিম বংগৰ কলকাতাৰ নিউ টাউনত স্বামী বিবেকানন্দৰ প্ৰতি উৎসৰ্গিত আগন্তুক সাংস্কৃতিক আৰু শিক্ষা কেন্দ্ৰ। মুখ্যমন্ত্ৰী মমতা বেনাৰ্জীয়ে ২০১৪ চনৰ ১১ নৱেম্বৰত বিবেক তীৰ্থৰ আধাৰশিলা স্থাপন কৰে। এই অনুষ্ঠানটো ব্যক্তিক শান্তি আৰু সুখৰ জীৱন যাপন কৰাত সহায় কৰাৰ লক্ষ্যৰে প্ৰতিস্থা কৰা হৈছে।

অৱস্থান

বিবেক তীৰ্থ পশ্চিম বংগৰ কলকাতাৰ নিউ টাউনৰ ২ নং একচন এৰিয়াত অৱস্থিত।

তথ্য সংগ্ৰহ
সৰজুবালা দেবী

সৰজুবালা দেৱী (; জন্ম: ১ মাৰ্চ ১৯৯৩) মণিপুৰৰ এগৰাকী ভাৰতীয় মহিলা বক্সাৰ আৰু ২০১৬ চনৰ ৰিঅ' অলিম্পিকত ভাৰতক প্ৰতিনিধিত্ব কৰিছিল। তুৰস্কত আয়োজিত যুৱ বিশ্ব মহিলা বক্সিং চেম্পিয়নশ্বিপত শ্ৰেষ্ঠ বক্সাৰ হিচাপে সন্মানিত হোৱাৰ পিছত অলিম্পিক গোল্ড কুৱেষ্টে (OGQ) ২০১২ চনত চাৰ্জুবালা দেৱীক সমৰ্থন জনোৱাৰ কথা ঘোষণা কৰে। তেওঁক পৰৱৰ্তী মেৰী কম বুলি কোৱা হয়। পৰিৱৰ্তনৰ পিছত তেওঁ ৰাষ্ট্ৰীয় মহিলা বক্সিং চেম্পিয়নশ্বিপ ২০১৮ (ফ্লাই কেটেগৰী)ত স্বৰ্ণ পদক লাভ কৰে। পাটিয়ালাত অনুষ্ঠিত হোৱা ৭ম যুৱ মহিলা ৰাষ্ট্ৰীয় চেম্পিয়নশ্বিপ আৰু ১৪ সংখ্যক ছিনিয়ৰ মহিলা বক্সিং প্ৰতিযোগিতাতো তেওঁ শ্ৰেষ্ঠ বক্সাৰৰ বঁটা লাভ কৰে।

আৰম্ভণি জীৱন আৰু কেৰিয়াৰ

সৰজুবালা দেৱী কৃষক পৰিয়াল ৰাজেন সিং আৰু থোইবি দেৱীৰ ঘৰত জন্ম হৈছিল। জুনিয়ৰ নেচনেলছত ৰূপৰ পদ জয় কৰাৰ আগতে তেওঁ ২০০৬ আৰু ২০০৮ চনত ছাব-জুনিয়ৰ মহিলা নেচনেল চেম্পিয়নশ্বিপত জয়ী হৈছিল।

২০২২ চনৰ ফেব্ৰুৱাৰী মাহত দেৱীয়ে তাঞ্জানিয়াৰ লুলু কায়াজেৰ বিৰুদ্ধে প্ৰথম পেছাদাৰী বক্সিং মেচ খেলিছিল। ডুবাইত অনুষ্ঠিত হয় এই খেলখন। এইখন কায়াগেৰ সোতৰখন পেছাদাৰী মেচ আছিল যদিও একপক্ষীয় মেচ বুলি ৰিপ'ৰ্ট কৰা মেচখনত দেৱীয়ে সৰ্বসন্মতিক্ৰমে জয়লাভ কৰে।

কৃতিত্বসমূহ

সৰজুবালা দেৱী এগৰাকী সন্মানীয় বক্সাৰ, বক্সিঙৰ ক্ষেত্ৰত তেওঁৰ কিছুমান কৃতিত্ব হ’ল-
বছৰ
কাৰ্যক্ৰম
অৱস্থান
বঁটা/ কৃতিত্ব
২০০৬ চনত
ছাব জুনিয়ৰ মহিলা ৰাষ্ট্ৰীয় চেম্পিয়নশ্বিপ
ভাৰত
স্বৰ্ণ পদক
২০০৮ চনত
ছাব জুনিয়ৰ মহিলা ৰাষ্ট্ৰীয় চেম্পিয়নশ্বিপ
ভাৰত
স্বৰ্ণ পদক
২০০৯ চনত
জুনিয়ৰ মহিলা ৰাষ্ট্ৰীয় চেম্পিয়নশ্বিপ
গোৱা
ৰূপৰ পদক
২০১০ চনত
ৰাষ্ট্ৰীয় বক্সিং চেম্পিয়নশ্বিপ
ভোপাল
স্বৰ্ণ পদক
২০১০ চনত
ষষ্ঠ যুৱ মহিলা ৰাষ্ট্ৰীয় বক্সিং চেম্পিয়নশ্বিপ
গুৱাহাটী
শ্ৰেষ্ঠ বক্সাৰ
২০১১ চন
ৰাষ্ট্ৰীয় বক্সিং চেম্পিয়নশ্বিপ
ভোপাল
স্বৰ্ণ পদক
২০১১ চন
যুৱ ৰাষ্ট্ৰীয় চেম্পিয়নশ্বিপ
ভাৰত
স্বৰ্ণ পদক
২০১১ চনত
৭ম যুৱ মহিলা ৰাষ্ট্ৰীয় বক্সিং চেম্পিয়নশ্বিপ
পাটিয়ালা
শ্ৰেষ্ঠ বক্সাৰ
২০১১ চনত
AIBA বিশ্ব যুৱ বক্সিং চেম্পিয়নশ্বিপ
অন্তল্যা
স্বৰ্ণ পদক
২০১৩ চন
১৪ সংখ্যক জ্যেষ্ঠ মহিলা বক্সিং প্ৰতিযোগিতা
খাটিমা
শ্ৰেষ্ঠ বক্সাৰ
২০১৪ চনত
মহিলা বিশ্ব বক্সিং চেম্পিয়নশ্বিপ
জেজু চহৰ, কোৰিয়া
ৰূপৰ পদক

তথ্য সংগ্ৰহ

শ্ৰেণী:বক্সাৰ
ফিলোছ'ফিয়া নেচাৰেলিচ প্ৰিন্সিপিয়া মেথেমেটিকা

ফিলোছ'ফিয়া নেচাৰেলিচ প্ৰিন্সিপিয়া মেথেমেটিকা (লেটিন: Philosophiæ Naturalis Principia Mathematica, ইংৰাজী: Mathematical Principles of Natural Philosophy) চমুকৈ, “প্ৰিন্সিপিয়া” হ'ল ১৬৮৭ চনৰ ৫ জুলাইত প্ৰকাশিত ইংৰাজী গণিতজ্ঞ তথা বিজ্ঞানী ছাৰ আইজাক নিউটনৰ এখন বিখ্যাত গ্ৰন্থ। প্ৰথম সংস্কৰণৰ নিউটনৰ ব্যক্তিগত প্ৰতিলিপিৰ ব্যাখ্যা আৰু সংশোধন কৰাৰ পাছত ১৭১৩ আৰু ১৭২৬ চনত পুনৰ দুটা সংস্কৰণ প্ৰকাশ কৰে।
নিউটনৰ ভৌতিক তত্ত্বসমূহ প্ৰমাণ কৰিবলৈ নিউটনে গণিতৰ এক নতুন পদ্ধতি আৱিষ্কাৰ কৰিছিল যাৰ নাম কলন গণিত আৰু এই কলন গণিত ব্যৱহাৰ কৰিয়েই নিউটনে তত্ত্বসমূহ প্ৰমাণ কৰিছিল।

]] (১৬৪৩–১৭২৭) প্ৰিন্সিপিয়াৰ লেখক

বাহ্যিক সংযোগ

লেটিন সংস্কৰণ

প্ৰথম সংস্কৰণ (১৬৮৭)

Trinity College Library, Cambridge High resolution digitised version of Newton's own copy of the first edition, with annotations.
Cambridge University, Cambridge Digital Library High resolution digitised version of Newton's own copy of the first edition, interleaved with blank pages for his annotations and corrections.
1687: Newton's Principia, first edition (1687, in Latin) . High-resolution presentation of the Gunnerus Library's copy.
1687: Newton's Principia, first edition (1687, in Latin).
Project Gutenberg.
ETH-Bibliothek Zürich.
Philosophiæ Naturalis Principia Mathematica From the Rare Book and Special Collection Division at the Library of Congress

দ্বিতীয় সংস্কৰণ (১৭১৩)

ETH-Bibliothek Zürich.
ETH-Bibliothek Zürich (pirated Amsterdam reprint of 1723).

তৃতীয় সংস্কৰণ (১৭২৬)

ETH-Bibliothek Zürich.

পৰৱৰ্তী লেটিন সংস্কৰণ

Principia (in Latin, annotated). 1833 Glasgow reprint (volume 1) with Books 1 & 2 of the Latin edition annotated by Leseur, Jacquier and Calandrini 1739–42 (described above).
Archive.org (1871 reprint of the 1726 edition)

ইংৰাজী অনুবাদ

Andrew Motte, 1729, first English translation of third edition (1726)
WikiSource, Partial
Google books, vol.1 with Book 1.
Google books, vol.2 with Books 2 and 3. (Book 3 starts at p.200.) (Google's metadata wrongly labels this vol.1).
Partial HTML
Robert Thorpe 1802 translation
N. W. Chittenden, ed., 1846 "American Edition" a partly modernised English version, largely the Motte translation of 1729.
Wikisource
Archive.org #1
Archive.org #2
eBooks@Adelaide eBooks@Adelaide
Percival Frost 1863 translation with interpolations Archive.org
Florian Cajori 1934 modernisation of 1729 Motte and 1802 Thorpe translations
Ian Bruce has made a complete translation of the third edition, with notes, on his website.

অন্যান্য

In Search of Principia , regarding online editions
David R. Wilkins of the School of Mathematics at Trinity College, Dublin has transcribed a few sections into TeX and METAPOST and made the source, as well as a formatted .pdf available at Extracts from the Works of Isaac Newton

লগতে চাওক

প্ৰিন্সিপিয়া মেথেমেটিকা

তথ্য সংগ্ৰহ

শ্ৰেণী:বিজ্ঞানৰ গ্ৰন্থ
শ্ৰেণী:পদাৰ্থ বিজ্ঞানৰ গ্ৰন্থ
শ্ৰেণী:গণিতৰ গ্ৰন্থ
শ্বেতা তানেজা

শ্বেতা তানেজা (ইংৰাজী: Shweta Taneja) এগৰাকী ভাৰতীয় উপন্যাস, চুটিগল্প, গ্ৰাফিক উপন্যাস, অনা-কল্পকাহিনী আৰু কমিক গ্ৰন্থৰ লেখিকা। তেওঁৰ কৰ্মৰাজিৰ ভিতৰত ফেণ্টাছি কল্পকাহিনী ধাৰাবাহিক দ্য ৰক্ত কুইন: এন অনন্ত তান্ত্ৰিষ্ট মিষ্ট্ৰী, দ্য মৎস্য কাৰ্ছ: এন অনন্ত তান্ত্ৰিষ্ট মিষ্ট্ৰী, কাল্ট অৱ কেঅ’ছ: এন অনন্ত তান্ত্ৰিষ্ট মিষ্ট্ৰী আৰু শিশু তথা কিশোৰ-কিশোৰীৰ বাবে লিখা দ্য ঘোষ্ট হাণ্টাৰ্ছ অৱ কাৰ্ছিয়ং আৰু হাউ টু ষ্টীল এ ঘোষ্ট @ মণিপাল আদি অন্যতম।

তেওঁৰ চুটিগল্প "দ্য ডটাৰ দ্যাট ব্লিডছ" বেষ্ট এছিয়ান স্পেকুলেটিভ ফিকচনত প্ৰকাশিত হৈছিল আৰু ই এডিটৰ্ছ চইচ এৱাৰ্ড লাভ কৰিছিল। গল্পটো ফৰাচী ভাষালৈ La Fille qui saigne নামেৰে অনুবাদ কৰা হয় আৰু গেলেক্সি মেগাজিনত প্ৰকাশ পায়। এই গল্পটো ২০২০ চনত ফ্ৰান্সৰ 'গ্ৰেণ্ড প্ৰিস্ক ডি ল'ইমাজিনেয়াৰ' বঁটাৰ বাবে চূড়ান্ত প্ৰতিযোগী আছিল।

তানেজাই হিন্দু দেৱতা শিৱৰ ওপৰত আধাৰিত পাঁচটা গল্পৰ গ্ৰাফিক উপন্যাস দ্য স্কাল ৰোজাৰী (হলি কাউ এণ্টাৰটেইনমেণ্টৰ দ্বাৰা প্ৰকাশিত) আৰু ভগৱান কৃষ্ণৰ ওপৰত আধাৰিত কৃষ্ণ: ডিফেন্ডাৰ অৱ ধৰ্মৰ (কেম্পফায়াৰ গ্ৰাফিক নভেলছৰ দ্বাৰা প্ৰকাশিত) চিত্ৰনাট্য লিখিছিল। তেওঁ বৰ্তমান বেংগালুৰুত বাস কৰে।

জীৱনী

শ্বেতা তানেজা ভাৰতৰ দিল্লীত ডাঙৰ-দীঘল হৈছিল। তেওঁ দিল্লী বিশ্ববিদ্যালয়ৰ অধীনস্থ লেডী শ্ৰীৰাম কলেজ ফৰ উইমেনৰ পৰা ইংৰাজী সাহিত্যত স্নাতকোত্তৰ ডিগ্ৰী আৰু নেচনেল ইনষ্টিটিউট অৱ ফেশ্বন টেকন’লজীৰ পৰা ফেশ্বন কমিউনিকেচনত স্নাতকোত্তৰ ডিগ্ৰী লাভ কৰিছিল।

সাহিত্যিক জীৱন

তানেজাৰ সাংবাদিক জীৱন আৰম্ভ হৈছিল ফেমিনা আৰু মেন্‌ছ হেল্থ (য’ত তেওঁ ভাৰতীয় সংস্কৰণৰ সহকাৰী সম্পাদিকা আছিল) আলোচনীৰ জৰিয়তে। তেওঁ বৰ্তমানো মিণ্ট, ডিস্কভাৰ ইণ্ডিয়া, স্ক্ৰল আৰু দ্য হাফিংটন পোষ্ট (ভাৰত)কে ধৰি কেইবাটাও ছপা আৰু অনলাইন প্ৰকাশনৰ বাবে লিখা-মেলা কৰি আছে।

তেওঁৰ প্ৰথম প্ৰকাশিত গ্ৰন্থ আছিল গ্ৰাফিক উপন্যাস কৃষ্ণ: ডিফেন্ডাৰ অৱ ধৰ্ম। ইয়াৰ চিত্ৰনাট্য তেওঁ লিখিছিল আৰু চিত্ৰকৰ ৰাজেশ নাগুলাকোণ্ডাৰ সৈতে এই কামত সহযোগিতা কৰিছিল। ২০১৩ চনত 'অছ’চিয়েশ্যন অৱ ৰাইটাৰ্ছ এণ্ড ইলাষ্ট্ৰেটৰ্ছ ফৰ চিলড্ৰেন'ৰ দ্বাৰা এই গ্ৰাফিক উপন্যাসখন ভাৰতৰ কেন্দ্ৰীয় মাধ্যমিক শিক্ষা বৰ্ডৰ (CBSE) অন্তৰ্ভুক্ত বিদ্যালয়সমূহৰ সপ্তম আৰু অষ্টম শ্ৰেণীৰ বাবে পৰামৰ্শ দিয়া হৈছিল।

দ্য ঘোষ্ট হাণ্টাৰ্ছ অৱ কাৰ্ছিয়ং আছিল তেওঁৰ প্ৰথম উপন্যাস। ইয়াত ১২ বছৰীয়া এটা শিশুৰ দলেই ভাৰতৰ পাহাৰীয়া চহৰ কাৰ্ছিয়ঙৰ এটা ৰহস্য সমাধান কৰাৰ কাহিনী বৰ্ণিত হৈছে। তানেজাই এখন শিশু ডিটেক্টিভ কৰ্মশালাৰ জৰিয়তে এই উপন্যাসখনৰ প্ৰচাৰ চলাইছিল।

দ্য স্কাল ৰোজাৰী আছিল তানেজাৰ দ্বিতীয়খন গ্ৰাফিক উপন্যাস। ২০১৩ চনৰ কমিক কন ইণ্ডিয়া বঁটাৰ বাবে ই শ্ৰেষ্ঠ লেখক আৰু শ্ৰেষ্ঠ বেটুপাতৰ শিতানত মনোনীত হৈছিল।

তেওঁৰ পৰৱৰ্তী কৰ্ম আছিল দিল্লীৰ পটভূমিত নিৰ্মিত ডিটেক্টিভ ফেণ্টাছি উপন্যাস কাল্ট অৱ কেঅ’ছ: এন অনন্ত তান্ত্ৰিষ্ট মিষ্ট্ৰী। ইয়াৰ মূল চৰিত্ৰ অনন্ত এগৰাকী মহিলা তান্ত্ৰিক। এই উপন্যাসখনক ভাৰতৰ প্ৰথম তান্ত্ৰিক-ডিটেক্টিভ উপন্যাস বুলি অভিহিত কৰা হয়।

২০১৬ চনত তানেজাই হাউ টু ষ্টীল এ ঘোষ্ট @ মণিপাল প্ৰকাশ কৰে। এই গ্ৰন্থখন 'জাগাৰনট বুকছ'ৰ দ্বাৰা ই-বুক হিচাপে প্ৰকাশিত হৈছিল। অনন্ত তান্ত্ৰিষ্ট মিষ্ট্ৰী ধাৰাবাহিকৰ দ্বিতীয়খন উপন্যাস দ্য মৎস্য কাৰ্ছ ২০১৭ চনত আৰু তৃতীয়খন উপন্যাস দ্য ৰক্ত কুইন ২০১৮ চনত প্ৰকাশ পায়।

২০১৬ চনত তানেজা 'চাৰ্লছ ৱালেচ ইণ্ডিয়া ফেল’শ্বিপ'ৰ (চিচেষ্টাৰ বিশ্ববিদ্যালয়, যুক্তৰাজ্য) বাবে নিৰ্বাচিত হৈছিল। ২০২০ চনত তানেজাৰ এটা চুটিগল্প ফৰাচী 'গ্ৰেণ্ড প্ৰিস্ক ডি ল'ইমাজিনেয়াৰ' বঁটাৰ চূড়ান্ত তালিকাত স্থান লাভ কৰিছিল।

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:লেখিকা
গাখীৰতী বন

গাখীৰতী বন (বৈজ্ঞানিক নাম: Euphorbia hirta) আমেৰিকাৰ গ্ৰীষ্মমণ্ডলীয় অঞ্চলৰ পৰা উৎপত্তি হোৱা এবিধ ক্ৰান্তীয় অপতৃণ। এই উদ্ভিদক কেতিয়াবা এষ্ঠমা-প্লাণ্ট (asthma-plant; হাঁপানি-উদ্ভিদ) বুলিও কোৱা হয়। ই মুকলি ঘাঁহনি, পথৰ কাষত গজা এবিধ নোমযুক্ত বনৌষধি। এই উদ্ভিদক বিশ্বৰ বহু সংস্কৃতিৰ পৰম্পৰাগত বনৌষধি চিকিৎসাত হাঁপানি, ছালৰ ৰোগ আৰু উচ্চ ৰক্তচাপ আদিৰ ঔষধ হিচাপে বহুলভাৱে ব্যৱহাৰ কৰা হয়। ফিলিপাইনত (টাৱা-টাৱা বুলি জনা যায়), বিশেষকৈ ডেংগি জ্বৰ আৰু মেলেৰিয়াৰ বাবে ইয়াক বনৌষধি চাহৰ ৰূপত লোকঔষধ হিচাপেও সেৱন কৰা হয়।

বিৱৰণ

গাখীৰতী এবিধ একবৰ্ষী উদ্ভিদ। এই বনৌষধিবিধ প্ৰায় ৬০ চে.মি. ওখ হয়। ইয়াৰ কাণ্ড কঠিন আৰু কাণ্ড আৰু পাতত সৰু সৰু নোম থাকে। পাতৰ তল ফালে শিৰাবোৰ স্পষ্ট ৰূপত দেখা যায়। কাণ্ডৰ পৰা বিপৰীত দিশলৈ মূৰ কৰি যোৰকৈ পাত ওলায়। ফুলবোৰ একলিংগী আৰু প্ৰতিটো পাতৰ গুৰিত উদ্ভৱ হয়, সাধাৰণতে কাণ্ডৰ ওচৰত থুপা আকৃতিত ফুল আৰু ফলৰ গুচ্ছ দেখা পোৱা যায়। ফুলবোৰত সৰু সৰু বগা/গোলাপী পাহিৰ দৰে উপসৰ্গ থাকে। ইয়াৰ পাত আৰু কাণ্ড চিঙিলে এবিধ বগা তৰুক্ষীৰ ওলায়।

ব্যৱহাৰ

পৃথিৱীৰ বিভিন্ন প্ৰান্তত গাখীৰতী বনক বনৌষধি হিচাপে ব্যৱহাৰ কৰা হয়।

তথ্য সংগ্ৰহ

শ্ৰেণী:উদ্ভিদজগত
শ্ৰেণী:অসমৰ উদ্ভিদ
বুক্সা ভাষা

বুক্সা, বুক্সাৰী বা ভোক্সা এটি পূৰ্বী ভাৰতীয়-আৰ্য ভাষা যি ভাৰতৰ উত্তৰাখণ্ড আৰু উত্তৰ প্ৰদেশ ৰাজ্যৰ বুক্সা লোকে মুখ্যতঃ ব্যৱহাৰ কৰে। ই অসমীয়া, বাঙালী, মৈথিলী, ভোজপুৰী আদি ভাষাৰ ভগ্নী ভাষা।

উত্তৰাখণ্ডত বুক্সাভাষী লোক ঘাইকৈ উধম সিংহ নগৰ জিলাত পোৱা যায়, যি ৰাজ্যখনৰ পূব দিশৰ কুমাঊঁ অঞ্চলৰ দক্ষিণ ভাগত স্থিত। তাত বজপুৰ আৰু গদৰপুৰ অঞ্চলত বুক্সা ভাষী লোক অধিক সংখ্যাত আছে। নৈনীতাল জিলাৰ ৰামনগৰ অঞ্চলতো কেইবাখনো গাঁৱত বুক্সাৰী ভাষী লোক পোৱা যায়। তদুপৰি ৰাজ্যখনৰ মুখ্য মহানগৰসমূহ, যেনে দেহৰাদূন, হৰিদ্বাৰ আৰু পাউৰীত বুক্সা লোক থাকে।

বুক্সা ভাষাৰ কোনো লিখিত সাহিত্য নাই। কিন্তু এই ভাষাৰ এক স্বকীয় মৌখিক লোকগাথা আৰু লোকগীতৰ পৰম্পৰা আছে।

তথ্য সংগ্ৰহ

গ্ৰন্থৰ সূচী

শ্ৰেণী: ভাষা
শ্ৰেণী: ভাৰতৰ ভাষা
বঙ্কিমচন্দ্ৰ চট্টোপাধ্যায়

বঙ্কিমচন্দ্ৰ চট্টোপাধ্যায় ভাৰতৰ এজন সাহিত্যিক, উপন্যাসিক তথা গীতিকাৰ। তেঁও ভাৰতৰ জাতীয় স্তোত্ৰ বন্দে মাতৰম্‌ শীৰ্ষক গীতৰ ৰচিয়তা। তেঁও কমলাকান্ত ছদ্মনামত সাহিত্য ৰচনা কৰিছিল।

উদ্ধৃতি

ফুল নিজৰ কাৰণে নুফুলে৷ আনৰ কাৰণে তোমাৰ হৃদয়-কুসুম প্ৰস্ফুটিত কৰা৷
আত্মোপকাৰীক বনবাসত বিসৰ্জন দিয়া সেইসকলৰ প্ৰকৃতি, যি চিৰকাল আত্মোপকাৰীক বনবাস দিয়ে–কিন্তু যিমান বাৰ বনবাসী নকৰক কিয়, আনৰ কাষ্ঠাহৰণ কৰা যাৰ স্বভাব, সি পুনৰ্বাৰ পৰৰ কাষ্ঠাহৰণ কৰিবলৈ যাবই। তুমি অধম–সেইবুলি মই উত্তম নহ’ম কিয়? (কপালকুণ্ডলা উপন্যাসৰ অংশ)
যিয়ে কেতিয়াও কন্দা নাই, সি মনুষ্যৰ মাজত অধম। তেওঁক কেতিয়াও বিশ্বাস নকৰিবা। নিশ্চয়কৈ জানিবা যে সি পৃথিবীৰ সুখ কেতিয়াও ভোগ কৰা নাই। ইয়াৰ সুখো তাৰ সহ্য নহয়৷
মৰিলে যদি ৰণজয় হ’লহেঁতেন, তেতিয়াহ’লে মৰিলোঁহেঁতেন। বৃথা মৃত্যু বীৰৰ ধৰ্ম নহয়৷(আনন্দমঠ উপন্যাস)
সেই প্ৰফুল্লতা, সেই সুখ, আৰু নাই কিয়? সুখৰ সামগ্ৰী কমিছে নেকি? লাভ আৰু ক্ষতি উভয়েই সংসাৰৰ নিয়ম। কিন্তু ক্ষতিতকৈ লাভ অধিক, এয়াও নিয়ম। তুমি জীৱনৰ পথ যিমানেই অতিক্ৰম কৰিবা, তিমানেই সুখৰ সামগ্ৰী সঞ্চয় কৰিবা। তেন্তে বয়স হ’লেই স্ফূৰ্ত্তি কমে কিয়?(কমলাকান্তেৰ দপ্তৰ)

তথ্য সূত্ৰ

শ্ৰেণী:ভাৰতীয় সাহিত্যিক
শ্ৰেণী:মৃত ব্যক্তি
শ্ৰেণী:বঙালী ব্যক্তি
শ্বে ফকছুণ্ডো ৰাষ্ট্ৰীয় উদ্যান

শ্বে ফকছুণ্ডো ৰাষ্ট্ৰীয় উদ্যান নেপালৰ আটাইতকৈ ডাঙৰ আৰু একমাত্ৰ ট্ৰেন্স-হিমালয় বা তিব্বতীয় হিমালয়ৰ ৰাষ্ট্ৰীয় উদ্যান। ১৯৮৪ চনত প্ৰতিষ্ঠা হোৱা এই ৰাষ্ট্ৰীয় উদ্যানখন নেপালৰ মধ্য পশ্চিম অঞ্চলৰ দোলপা আৰু মুগু জিলাৰ ৩,৫৫৫ বৰ্গ কিলোমিটাৰ (১,৩৭৩ বৰ্গমাইল) অঞ্চলজুৰি বিস্তৃত। এই সংৰক্ষিত অঞ্চলটি‍ ২,১৩০ৰপৰা ৬,৮৮৫ মিটাৰ (৬,৯৮৮ৰপৰা ২২,৫৮৯ ফুট) উচ্চতালৈকে বিস্তৃত। ফকছুণ্ডো হ্ৰদ হৈছে উদ্যানখনৰ গুৰুত্বপূৰ্ণ বৈশিষ্ট্য, ই ৩,৬১২ মিটাৰ (১১,৮৫০ ফুট) উচ্চতাত অৱস্থিত। ইকো-ছাউণ্ডিং প্ৰযুক্তি ব্যৱহাৰ কৰি জোখা এই হ্ৰদটোৰ গভীৰতা ১৪৫ মিটাৰ (৪৭৬ ফুট) পৰ্যন্ত পোৱা গৈছে৷

উদ্যানখনৰ উত্তৰ-পূবত অৱস্থিত উচ্চ ডলপো মালভূমিৰ পানী নিষ্কাশন কৰে লাংগু নদীয়ে। চুলিগাড আৰু জুগদুয়াল নদীয়ে দক্ষিণৰ জলাশয় গঠন কৰে আৰু দক্ষিণলৈ বৈ গৈ থুলি ভেৰী নদীৰে‍ বৈ যায়।

প্ৰাণীজগত

বিশ্ব বন্যপ্ৰাণী পুঁজিৰ (WWF) সহযোগত ৰাষ্ট্ৰীয় উদ্যান আৰু বন্যপ্ৰাণী সংৰক্ষণ বিভাগে ২০১৯ চনৰপৰা ২০২২ চনলৈকে কৰা এই অধ্যয়নৰ সময়ত প্ৰতি ১০০ বৰ্গ কিলোমিটাৰত ২.২১ ঘনত্বত ৯০টা তুষাৰ নাহৰফুটুকী পোৱা গৈছিল। উদ্যানখনত পোৱা আন বিলুপ্তপ্ৰায় প্ৰজাতিসমূহৰ ভিতৰত ধূসৰ কুকুৰনেচীয়া বাঘ, কস্তুৰীমৃগ, ভৰাল, গোৰাল, অৰ্গালী, হিমালয়ৰ থৰ, নাহৰফুটুকী আৰু হিমালয়ৰ ক’লা ভালুক আদি।

তথ্যসূত্ৰ

শ্ৰেণী:ৰাষ্ট্ৰীয় উদ্যান
শ্ৰেণী:নেপাল